Diari Oficial de la Generalitat Valenciana


Sumari del DOGV 9451, del 18-10-2022 (2022/8837)

RESOLUCIÓ de 16 de setembre de 2022, de la Conselleria d'Hisenda i Model Econòmic, per la qual s'accepta la cessió gratuïta d'un immoble de 747,89 m² de superfície, situat al carrer de Gómez Ferrer, número 1, de Beniparrell, per a destinar-lo a consultori auxiliar de la localitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9451

Data del DOGV
:   18-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8837


Data del document
:   16-09-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 de setembre de 2022, de la Conselleria d'Hisenda i Model Econòmic, per la qual s'accepta la cessió gratuïta d'un immoble de 747,89 m² de superfície, situat al carrer de Gómez Ferrer, número 1, de Beniparrell, per a destinar-lo a consultori auxiliar de la localitat. [2022/8837]  
L'Ajuntament de Beniparrell, en acord de 27 de setembre de 2017, va aprovar la cessió gratuïta a la Generalitat d'un immoble de 747,89 m², al carrer Gómez Ferrer, núm. 1, de Beniparrell, per a ser destinat exclusivament a la prestació del servei públic d'assistència sanitària.  
La Direcció General d'Alta Tecnologia, Inversions i Infraestructura de la Conselleria de Sanitat Universal i Salut Publica, mitjançant l'escrit de 14 de juliol de 2022, ha proposat l'acceptació de la cessió per a albergar la construcció del nou consultori auxiliar de Beniparrell.  
  
L'article 44 de la Llei 14/2003, estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat, i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
  
L'article 27.2.c de la Llei de patrimoni de la Generalitat estableix que l'adquisició de béns i drets en virtut de transferència o cessió administrativa comporta de forma implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Publica, a la qual correspon la seua administració, defensa i conservació.  
Per tot això, d'acord amb els articles esmentats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Beniparrell de l'immoble de 747,89 m² de superfície, situat al carrer Gómez Ferrer, núm. 1, d'aquesta localitat, que fita al nord amb el carrer de les Escoles; al sud, amb el núm. 19 del carrer de Santa Bàrbara; a l'est, amb una finca propietat de l'Ajuntament, i a l'oest, amb el carrer de Gómez Ferrer.  
Consta inscrit en el Registre de la Propietat de Picassent 2, en el tom 3022, llibre 82, foli 22, finca de Beniparrell 4422, inscripció 1a.  
Referència Cadastral: 4488227KH0502L1611BB.  
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Beniparrell és amb la condició de destinar l'immoble a la prestació del servei públic d'assistència sanitària, la Generalitat mantindrà la titularitat del bé mentre continue afectat a l'ús o servei públic que ha motivat la cessió. Si el bé o dret no és destinat a l'ús o servei públic en el termini màxim de 5 anys, o deixa de destinar-s'hi posteriorment, revertirà a l'administració transmetent, i s'integrarà en el seu patrimoni amb totes les seues pertinences i accessions. Una vegada sol·licitada la reversió per part de l'Ajuntament i remesa com a sol·licitud de reversió a la conselleria competent en matèria de patrimoni, aquesta tramitarà el corresponent expedient d'acord amb el que disposa el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
  
Tercer  
L'Ajuntament es compromet a eliminar qualsevol obstacle que puga dificultar el normal desenvolupament del projecte d'obres, així com dotar l'immoble dels serveis urbanístics que falten perquè aconseguisca la condició legal de solar.  
  
Quart  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Publica, a la qual correspon les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Cinqué  
Notificar aquesta resolució a l'Ajuntament cedent, així com a la conselleria proponent, i publicar-la en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.  
  
  
Contra aquest acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la seua notificació, davant de la jurisdicció contenciosa administrativa, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant de l'òrgan que va dictar l'acte, en el termini de dos mesos comptats des que l'administració requeridora l'haja conegut, de conformitat amb el que disposa l'article 44 de la Llei 29/1998.  
  
  
València, 16 de setembre de 2022.- La directora general del Sector Públic i Patrimoni (p. d. art. 15.1.k R 08.06.2022 del conseller d'Hisenda i Model Econòmic; DOGV 9360, 13.06.2022): Isabel Castelló García.